### Beslutningstema

 I denne sag træffes beslutning om frigivelse af rådighedsmidler til anlæg af en dobbeltrettet cykelsti langs [adresse] mellem Isabella Berg rundkørslen og [adresse].

### Historik

I juni 2022 meddelte Transportministeriet og Vejdirektoratet, at Tønder Kommune havde opnået statslig tilskud fra [adresse] til "missing link" - dobbeltrettet cykelsti langs [adresse] mellem Isabella Berg rundkørslen og [adresse]. Kontrakt og tilskudsbetingelser er modtaget i juni 2022, og kontrakten er underskrevet efter budgetforliget i november måned 2022.

Tilskuddet udgør 50 % af udgiften, og er på 3.988.012 kr. Tilskuddet udbetales løbende i forhold til dokumenterede udgifter. Det forventes, at projektering og anlæg af cykelstien langs [adresse] vil strække sig over 2023 og 2024.

For at projektet kan realiseres og igangsættes, bliver det nødvendigt at erhverve arealer langs den planlagte sti. Som udgangspunkt ønsker Tønder Kommune at indgå frivillig aftale omkring arealerhvervelse med de berørte lodsejere. Skulle det ikke være muligt at indgå en frivillig aftale, agter Tønder Kommune at ekspropriere det nødvendige areal. Forvaltningen forventer, at erhvervelse af arealet vil være ukompliceret og foreslår, at forvaltningen bemyndiges til at indlede forhandlinger med lodsejeren.

Forvaltningen foreslår, at der af anlægspuljen til cykelstier (anlægsnr. 795) frigives et rådighedsbeløb til projektering og anlæg af den dobbeltrettede cykelsti langs [adresse].

Forvaltningen anbefaler, at de resterende midler i 2023 på anlægsnr. 795 Pulje til cykelstier afventer en udmelding fra den statslige cykelpulje i 2023 om en eller flere ansøgninger bliver tilgodeset, før restmidler i 2023 prioriteres.

Direktøren for Teknik/Miljø, Service og Beskæftigelse indstiller, 10. januar 2023, pkt. 19:

at der gives en anlægsbevilling og frigives et rådighedsbeløb på 7.976.024 kr. til projektering og anlæg af dobbeltrettet cykelsti langs [adresse] (anlægsnr. 972) finansieret af anlægsnr. 795 Pulje til cykelstier, og en anlægsindtægtsbevilling på -3.988.012 kr.,

at forvaltningen bemyndiges til at optage forhandling med de berørte lodsejere, med henblik på at opnå en frivillig aftale om arealerhvervelse på ekspropriationslignende vilkår,

at ekspropriation til arealerhvervelsen indledes, hvis der ikke kan opnås forlig ved frivillig aftale, og atindstillingen videresendes til Økonomiudvalget og Kommunalbestyrelsen.

Beslutning fra Teknik- og Miljøudvalget, 10. januar 2023, pkt. 14:

1. indstilling anbefales ikke, idet Teknik- og Miljøudvalget anbefaler, at der gives en anlægsbevilling og frigives et rådighedsbeløb på 7.976.024 kr. til projektering og anlæg af dobbeltrettet cykelsti langs [adresse] med en anlægsindtægtsbevilling på -3.988.012 kr. fra Staten og med kommunens medfinansiering på -3.988.012 kr., der finansieres af kassebeholdningen.

Øvrige indstillinger anbefales.

Beslutning fra Økonomiudvalget, 19. januar 2023, pkt. 19:

Sagen tilbagesendes til Teknik- og Miljøudvalget til fornyet vurdering omkring finansiering.

### Økonomi

På anlægsnr. 795 - Cykelstier, er der i 2023 afsat 6,278 mio. kr.

### Direktøren for Teknik/Miljø, Service og Beskæftigelse indstiller,

at der gives en anlægsbevilling og frigives et rådighedsbeløb på 7.976.024 kr. til projektering og anlæg af dobbeltrettet cykelsti langs [adresse] (anlægsnr. 972) finansieret af anlægsnr. 795 Pulje til cykelstier, og en anlægsindtægtsbevilling på -3.988.012 kr.,

at forvaltningen bemyndiges til at optage forhandling med de berørte lodsejere, med henblik på at opnå en frivillig aftale om arealerhvervelse på ekspropriationslignende vilkår,

at ekspropriation til arealerhvervelsen indledes, hvis der ikke kan opnås forlig ved frivillig aftale, og

at indstillingen videresendes til Økonomiudvalget og Kommunalbestyrelsen

### Beslutning

Indstillingen anbefales, idet Teknik- og Miljøudvalget bemærker, at øvrige egne cykelstiprojekter op til i alt 6 mio. kr. i 2023 i stedet finansieres af kassebeholdningen.